Aalborg-København på tre timer, det er hvad nordjyderne kan se frem til, hvis regeringen vælger at følge infrastrukturkommissions anbefalinger. Rapporten anbefaler at der etableres hurtigtog mellem de fire største byer, så rejsetiden mellem dem reduceres til en time. Prisen for hurtigtog mellem Aalborg og København, bliver imidlertid ikke helt billig. Det kræver at det slidte skinnenet bliver renoveret og rettet ud, så togene kan kører hurtigt. Trafikeksperter fra Danmarks Tekniske Universitet har tidligere anslået, at prisen for det vil løbe op i omkring 20 mia. kroner.

Opsummering:
Hurtig togforbindelse mellem Danmarks fire største byer, er en af anbefalingerne i Infrastrukturkommissionens rapport, der blev fremlagt torsdag formiddag.